open-index/open-wikipedia-markdown huggingface dataset:
Hope Race

**Hope Race** eller **Hope Sled Dog Race** er et internasjonalt tidligere trekkhund løp mellom Nome, Alaska og Anadyr, Russland, over Beringstredet.

Hope Race ble etablert i 1991, like etter Sovjetunionens fall, og ble sist avholdt i 2004.  Løperne tilbakela 1200 miles, men gikk faktisk ikke over Beringstredet, men ble fraktet over med båter. 

I 1995 ble Alaska hundekjører Bob Holder eneste person som deltok i Hope Race, Iditarod Trail Sled Dog Race, og Yukon Quest i samme år.

## Se også
*Hundekjøring
*Liste over hundekjøringsløp

## Referanser
Karolina Petersen

**Karolina Else Frederikke Petersen** (1924–2006) var en færøysk sosialarbeider, skoleforstander og politiker. Hun var medlem av Færøyenes regjering med ansvar for sosial- og kommunalsaker 1988–1989, som representant for Framsóknarflokkurin.

## Liv og virke
Hun vokste opp på Toftir som datter av skipsreder Andreas Hansen og hustru Sanna Frederikke Thorkildshøj. Hennes morfar var lagtingsmann Simon Thorkildshøj, mormorens bror var prost, lagtings- og landstingsmann Fríðrikur Petersen, og oldefaren var lagtings- og landstingsmann Johannes Petersen. På farssiden var hun kusine av lagtingsmann Adolf Hansen. Hun giftet seg i 1955 med Peter Petersen, som var sogneprest i Hvalvík i 27 år.

Hun ble rammet av tuberkulose som 17-åring, og var i lange perioder innlagt på sanatorier på Færøyene og i Danmark. Det vakte interessen for sosiale problemer og rehabiliteringsarbeid. Hun la ned en stor innsats for syke, uføre og funksjonshemmede. Hun var forstander ved Færøyenes skole for barn med særskilte behov (ALV) fra 1956 til 1999 samt ved to psykiatriske sykehjem. Han var styremedlem ved Landssjúkrahúsið i Tórshavn og styreleder ved det færøyske sykehushotellet i København fra 1976 til 1986.

Sammen med lagtingsmann Adolf Hansen brøt hun i 1985 med Kristiligi Fólkaflokkurin og dannet Framsóknarflokkurin. I april 1988 gikk Framsóknarflokkurin inn i regjeringen istedenfor Kristiligi Fólkaflokkurin. Karolina Petersen ble sosial- og kommunalminister. Hun sørget for bofellesskap for funksjonshemmede og for å opprette eldreråd og råd for funksjonshemmede. Framsóknarflokkurin falt ut av Lagtinget ved lagtingsvalget i november samme år. Petersen lot seg nominere til Lagtinget av Sjálvstýrisflokkurin i Suðurstreymoy i 1990 og 1994, men ble ikke valgt.

Karolina Petersen ble i 2005 utnevnt til ridder av Dannebrogordenen for sitt samfunnsnyttige virke.

## Referanser
Vindelälvsdraget

**Vindelälvsdraget** er en 40 mil lang hundekjøring stafett fra Ammarnäs til Vännäsby, der Vindelälven flyter sammen med Umeälven.

## Se også
*Vindeln
*Liste over hundekjøringsløp

## Eksterne lenker
*
Makalausfjellet

**Makalausfjellet**, eller bare **Makalaus**, er en fjelltopp som ligger på grensen mellom Sør-Aurdal og Nord-Aurdal kommune. Det har en høyde på  meter over havet, med utsikt i alle retninger.

Flystøtta er en minnestein over to flygere som styrta den 9. mars 1949.

## Referanser




## Eksterne lenker
* Turbeskivelse fra Valdres natur- og kulturpark
Mervyn Wood

**Mervyn Thomas Wood** (født 30. april 1917 i Sydney, død 19. august 2006 i Sydney) var en australsk roer som deltok i de olympiske leker 1936 i Berlin, 1948 i London, 1952 i Helsingfors og 1956 i Melbourne.

Wood ble olympisk mester i roing under Sommer-OL 1948 i London. Han vant singelsculler foran Eduardo Risso fra Uruguay.

## OL-medaljer
* 1948  London -  **Gull** i roing, singelsculler 
* 1952  Helsingfors -  Sølv i roing, singelsculler 
* 1956  Melbourne -  Bronse i roing, dobbeltsculler

## Referanser


## Eksterne lenker
*
Rituvík

**Rituvík** (, foreldet dansk skrivemåte: *Ridevig*) er en bygd på Færøyene. Den ligger på sørøstkysten av Eysturoy. Bygda har veiforbindelse med Runavík og tilhører Runavíkar kommuna.

Rituvík lå opprinnelig i Toftirs bygdeallmenning. Stedet ble først bosatt som en utflytterbygd fra Toftir i 1873.

Det første leddet i stedsnavnet Rituvík kommer av færøysk *rita*, krykkje.

Kapellet i Rituvík ble innviet før jul i 1955. 

Rituvík er et godt egnet som dykkersted med sand og tett tangskog og undersjøiske klipper og kløfter.

## Referanser


## Eksterne lenker
*
Novec 1230

**Novec 1230**, C6F12O, (3M Novec 1230 Fire Protection Fluid) er en brannslokkevæske som ertsatter bruk av halon i gassbaserte automatiske slokkeanlegg. Slokkesystemet brukes gjerne i sammenhenger hvor et tradisjonelt vannbasert sprinklersystem vil skade objektet som skal sikres, som datatekniske rom, fredete bygningsinteriører, museumsmagasiner, biblioteker og arkiver. Slokkemetoden er best egnet i bygninger hvor luftutskiftingen kan holdes på et lavt nivå. 

## Se også
*Hypoksisk luft

## Eksterne lenker
* Brannmannen 
* Alfa Brannvern AS
* 3M produktinformasjon
* SAPPHIRE® slokkesystem 
* FORCE™ 500 slokkesystem
RBG

**RBG** kan referere til:

* Rovernes Beredskapsgruppe, Norges speiderforbunds hjelpekorps
* Roseburg Regional Airport, flyplass i USA
* Riksborgerloven (Reichsbürgergesetz), raselov fra Nürnberg

Personer:
* Ruth Bader Ginsburg, amerikansk høyesterettsdommer

## Se også
* RGB, fargemodell
Akie

**Akie**, også kalt **mosiro**, er en etnisk og språklig gruppe basert i Tanzania. I år 2000 var akie-befolkningen på 5268. Akiene, som andre jegere og samlere i Kenya og Tanzania, blir ofte kalt *[[dorobo]]* eller *wandorobo*.

## Referanser
Akiek

**Akiek** er en etnisk og språklig gruppe basert nord i Tanzania og sør i Kenya. I år 2000 var akiek-befolkningen på 36&nbsp;869, selv om antall folk som snakker akiek-språket var så lavt som 500. 

Akiek er en undergruppe av okiek eller ogiek.
Romolo Catasta

**Romolo Catasta** (født 26. mars 1923, død 26. mars 1985)  var en italiensk roer som deltok i de olympiske leker 1948 i London.

Catasta vant en olympisk bronsemedalje i roing under Sommer-OL 1948 i London. Han kom på tredjeplass i singelsculler bak australske Mervyn Wood og  Eduardo Risso fra Uruguay.

## OL-medaljer
* 1948  London -  bronse i roing, singelsculler

## Referanser


## Eksterne lenker
*
Tustumena 200

**Tustumena 200 Sled Dog Race** er et hundekjøring løp på Kenai Peninsula i Alaska over 200 miles. Løpet arrangeres hvert år på siste weekend i januar, med hundekjørere fra Alaska, lower 48, of internasjonalt. Tustumena 200 gir pengepremier fra $25 000 og opptil $30 000.

## Se også
*Liste over hundekjøringsløp

## Referanser


## Eksterne lenker
*
Russlands oblaster

**Russland** er delt inn i 83 føderasjonssubjekter (*subjekty*, «subjekter») og 46 av disse er *oblaster* («provinser», entall *[[oblast]]*):
Richard Burnell

**Richard «Dickie» Desborough Burnell** (født 26. juli 1917, død 29. januar 1995) var en britisk roer som deltok i de olympiske leker 1948 i London.

Burnell ble olympisk mester i roing under Sommer-OL 1948 i London. Sammen med Bert Bushnell vant de dobbeltsculler foran de danske roerne Ebbe Parsner og Aage Ernst Larsen.

## OL-medaljer
* 1948  London -  **Gull** i roing, dobbeltsculler

## Referanser


## Eksterne lenker
*
Russlands krajer

Russland er oppdelt i 83&nbsp;føderasjonssubjekter (субъе́кт(ы); «subjekt»), hvorav 9 er kategorisert som *[[kraj]]* («region»). En Kraj styres av et lokalt parlament  (*gobernska duma*) og en guvernør (*gobernator*). 



# Altaj
# Kamtsjatka
# Khabarovsk
# Krasnodar
# Krasnojarsk
# Perm
# Primorskij
# Stavropol
# Zabajkalskij
Lambareiði

**Lambareiði** (, dansk: *Lambaejde*) er en bygd på Færøyene. Lambareiði ligger mellom Skálafjørður og Lamba ved Lambavík på Eysturoy, og er en del av Runavíkar kommuna. 1. januar 2009 hadde Lambareiði 10 innbyggere, mot 9 i 1985.

## Referanser


## Eksterne lenker
* Lambareiði på *faroeislands.dk*
Alpirod

**Alpirod** er et tidligere 1000 km trekkhund løp i Sør-Europa. Navnet kommer av Alp, og Iditarod Trail Sled Dog Race. Konkurransen består av et 14-dager løp i 11 byer i fire land: Italia, Tyskland, Østerrike og Frankrike. Det var det største hundekjøringsløp utenfor Nord-Amerika. 

I dag arrangeres en mindre utgave av løpet.

## Se også
*Hundekjøring
*Liste over hundekjøringsløp

## Noter


## Referanser
*Firth, John. *Yukon Quest: The 1,000-Mile Dog Sled Race Through the Yukon and Alaska*. Lost Moose Publishing, May 1998.
Lamba (Eysturoy)

**Lamba**, før 2011 **Lambi** (foreldet dansk skrivemåte: *Lamhauge*), er en bygd på Færøyene. Den ligger innerst i Lambavík på østkysten av Eysturoy. Lambi ligger i Runavíkar kommuna. Den 1. januar 2021 bodde det 166 personer i Lamba.

Lamba er en gammel jordbruksbygd. Den er første gang nevnt i skriftlige kilder i Hundebrevet fra 1300-tallet.

Bebyggelsen i Lamba ligger mer spredt enn i de færøyske bygdene som har oppstått som klyngetun. Bygda ligger i en trang dal, og nede ved fjorden er det en liten båthavn. På havna er det en stor stein som ingen ønsker å fjerne, fordi den ifølge gammel folketro er bebodd av *huldufólk*.

Nyttårsaften 1707 sank det danske handelsskipet «Nordische Löve» i Lambavík, og skipsklokken finnes i dag i Tórshavn domkirke. Mange dykkere har lett etter skipet gjennom årene, men de har ikke funnet noe av interesse. Det sies at skipet hadde en gullskatt om bord.

## Referanser


## Eksterne lenker
*
Ebbe Parsner

**Ebbe Vestermann Parsner** (født 6. juni 1922 i København, død 24. oktober 2013) var en dansk roer som deltok i de olympiske leker 1948 i London og 1952 i Helsingfors.

Parsner vant en olympisk sølvmedalje i roing under OL 1948 i London. Sammen med Aage Ernst Larsen kom han på andreplass i dobbeltsculler bak de britiske roerne Bert Bushnell og Richard Burnell.

## OL-medaljer
* 1948  London -  Sølv i roing, dobbeltsculler  Danmark
## Referanser


## Eksterne lenker
*
Deep River Boys

**Deep River Boys** var en amerikansk sanggruppe som ble etablert på slutten av 1930-tallet og som i ulike konstellasjoner var aktive helt fram til 1980-tallet. De sang spirituals, gospel- og R&B.

Gruppen ble dannet av Harry Douglas (baryton), Vernon Gardner (første tenor), George Lawson (andre tenor), Jimmy Lundy og Edward Ware (bass) som møtte hverandre i skolekoret på colleget Hampton Institute midt på 1930-tallet. 

De øvde inn sanger og fikk opptre i radio med dem. I 1940 fikk de platekontrakt på Bluebird Records, men hadde ingen større suksess som plateartister før *Recess in Heaven* ble sluppet i 1948. Omtrent samtidig begynte gruppens gospelpregede R&B-sjanger å miste popularitet, det samme gjorde gruppen. 

George Lawson forlot Deep River Boys i 1950. Ed Ware og Vernon Gardner holdt ut til 1956. Harry Douglas fortsatte likevel å drive Deep River Boys med andre medlemmer til helt inn på 1980-tallet.

Under åpningsshowet for norsk fjernsyn, *[[Startskuddet går]]* i august 1960, var Deep River Boys et av underholdningsinnslagene.

## Kilder
* Deep River Boys på Allmusic

## Eksterne lenker
* 
*
Jack Wilson (roer)

**John Hyrne Tucker Wilson**, kjent som **Jack Wilson** (født 17. september 1914, død 16. februar 1997) var en britisk roer som deltok i de olympiske leker 1948 i London.

Wilson ble olympisk mester i roing under Sommer-OL 1948 i London. Sammen med Ran Laurie vant de toer uten styrmann foran de sveitsiske roerne Hans Kalt og Josef Kalt.

## OL-medaljer
* 1948  London -  **Gull** i roing, toer uten styrmann  Storbritannia

## Referanser


## Eksterne lenker
*
Hans Kalt

**Hans Kalt** (født 26. mars 1924, død 2. januar 2011) var en sveitsisk roer som deltok i de olympiske leker 1948 i London og 1952 i Helsingfors.

Kalt vant en olympisk sølvmedalje i roing under OL 1948 i London. Sammen med broren Josef Kalt kom han på andreplass i toer uten styrmann bak de britiske roerne Jack Wilson og Ran Laurie.

Fire år senere, under Sommer-OL 1952 i Helsingfors vant han sammen med Kurt Schmid en bronsemedalje i toer uten styrmann.

Kalt var også en dedikert curlingspiller.

## OL-medaljer
* 1948  London -  Sølv i roing, toer uten styrmann  Sveits
* 1952  Helsingfors -  Bronse i roing, toer uten styrmann  Sveits

## Referanser


## Eksterne lenker
*
Thorleif Karlsen

**Thorleif Oscar Karlsen** (1909–2010) var en norsk politimann, kjent som politiinspektør i Oslo. Han var også med i et program på NRK Radio over en rekke år.

Etter Politiskolen var han konstabel i Stavangers 4. distrikt, 1930-32, i Oslostaben 1932-37, og virkende i Stavanger 1938-54 bortsett fra tre fengslinger under den andre verdenskrig. I perioden 1947-54 satt han i Stavanger bystyre for Arbeiderpartiet.

I 1954 meldte han overgang til Oslo igjen, der han ble første politiinspektør uten jus-utdannelse i trafikken
frem til 1980. Han var med i Oddvar Folkestads radioprogram ''Trafikk og musikk'' fra 1960 til 1979, til sammen 971 ganger. Herfra fikk han kallenavnet «Tango-Karlsen».  Han gjorde forprosjektet til Trygg Trafikk i 1955, og var tidlig medlem i IOGT og sjef for Motorførernes Avholdsforbund.  Bøker skrev han også. Med Asta feiret han jernbryllup i 2006. Thorleif Karlsen var et mangeårig medlem av Den norske frimurerorden.

## Utgivelser
* *Med moped i trafikken*, 1959. Med S. Høidal og J. Hansen
* *På scooter og motorsykkel, 1961. Med S. Høidal og J. Hansen
* *Førerkortet*, 1962.   Med S. Høidal og J. Hansen
* *Trafikkens regler. Samling av aktuelle lover som gjelder vegtrafikken, bilansvaret og bilavgiftene, samferdsel med drosje og buss, godstransport i inn- og utland, arbeidervern i trafikken, campingplasser, bilferger m.v.*, 1967
* *Traktorførerkortet*, 1968 (15. utg. 1989)
* *Lang dag i politiet, erindringer'', Gyldendal 1979. 

## Referanser
Little Brother

***Little Brother*** (Veslebror ser deg) er en roman av Cory Doctorow, utgitt på Tor Books i 2008. Romanen handler om en gruppe tenåringer i San Francisco, som etter et terroristangrep på San Francisco – Oakland Bay Bridge og BART ender opp med å måtte forsvare seg selv og andre mot Department of Homeland Securitys sytematiske angrep på innbyggernes grunnlovfestede friheter.

Høsten 2009 kom romanen ut på nynorsk, utgitt av Det Norske Samlaget. Den engelske originalen kan fritt lastes ned med en Creative Commons lisens., mens kun halvparten av den nynorske oversettingen er fritt tilgjengelig.

## Sammendrag
Hovedpersonen, Marcus Yallow, også kjent som w1n5t0n befinner seg i nærheten da The San Francisco Bay broen sprenges av terrorister. Sammen med tre venenr blir han arrestert av Department of Homeland Security. Tre av dem slipper ut igjen etter noen dager, og møter  en by som er i ferd med i blir fullstendig kontrollert av DHS. Marcus bestemmer seg for å ta opp kampen mot det han ser på som et systematisk angrep på grunnleggende borgerrettigheter. Første steg på veien er et hemmelig nettverk basert på modifiserte Xboxer med Paranoid Linux.

DHS fremstilles som en brutal okkupant, noe som må sees som en framskriving av mye av det som har skjedd, både i USA (for eksempel Patriot Act, EUs datalagringsdirektiv, utstrakt kameraovervåkning mm.). Selv om scenariene som presenteres i boken er ekstreme kan en argumentere for at de langt ifra er urealistiske.

## Referanser
Felice Fanetti

**Felice Fanetti** (født 20. februar 1914 i Cremona, død 1. september  1965) var en italiensk roer som deltok i de olympiske leker 1948 i London.

Fanetti vant en olympisk bronsemedalje i roing under OL 1948 i London. Sammen med Bruno Boni kom han på tredjeplass i toer uten styrmann bak de britiske roerne Jack Wilson og Ran Laurie og sølvvinnerne Josef Kalt og Hans Kalt fra Sveits.

## OL-medaljer
* 1948  London -  Bronse i roing, toer uten styrmann  Italia

## Referanser


## Eksterne lenker
*
Kjartan Joensen

**Kjartan Ingvardsson Joensen** (født 1. november 1947 i Leirvík) er en færøysk fiskebåtreder og politiker (Ff.).

Han begynte som fiskeskipper og kjøpte seg inn i fartøyer og foredlingsindustri i Leirvík.

Han var innvalgt på Lagtinget fra Eysturoy i periodene 1994–1998 og 2004–2008, og har møtt flere ganger som varamann. Joensen var medlem av Lagtingets kontrollkomité 2004–2008.

## Referanser
Paranoid Linux

**Paranoid Linux** er et operativsystem som beskrives i romanen Little Brother av Cory Doctorow. Denne programvaren beskrives som et system som krypterer all kommunikasjon, med utgangspunkt at brukeren er under angrep fra myndighetene. Slik Doctorow beskriver det er systemet utviklet for bruk blant kinesiske og syriske dissidenter.

Paranoid Linux simulerer «vanlig» oppførsel på nettet gjennom å surfe på nettet, fylle inn skjemaer og fylle ulike chatrooms med mer eller mindre meningsløs prat. Samtidig vil en av fem hundre tegn være del av den virkelige kommunikasjonen som brukeren deltar i.

Paranoid Linux er i utgangspunktet et produkt av en roman, men frivillige har gått i gang med å utvikle en virkelig utgave av programvaren basert på Linux.
Long Mountain

**Long Mountain** (walisisk: *Cefn Digoll*, «Langfjellet») er et mindre *fjell* eller åskam øst for Welshpool i Powys i Wales og Shropshire i England, øst for Welshpool. Det strekker seg til en høyde på 408 meter ved Beacon Ring hvor det er en forhistorisk bygdeborg. Long Mountain er en type fjell som betegnes som *[[Marilyn (topp)|marilyn]]* på engelsk, det vil si med en primærfaktor i henhold til høyde i forhold til terrenget omkring. Det vil si  en fjell eller ås med en topografisk framtredende høyde på minst 150 meter.

## Geografi
Long Mountain strekker seg fra Forden i sørvest til Vennington nær Westbury i Shropshire i nordøst. Stundom blir Breidden Hills uformelt omfattet i denne fjellrekken, , selv om sistnevnte er atskilt fra Long Mountains hoveddel av en dal som det går en jernbanelinje gjennom og en større hovedvei (A458) som begge forbinder Welshpool med Shrewsbury.

## Historie

Det var muligens en romersk vei langs Long Mountain, en del av en rute fra Uriconium (Wroxeter) til Lavobrinta (Forden Gaer). Ved den sørlige enden av fjellet er det spor av Offas dike, og en turveg, «Offa's Dyke Path», strekker seg over fjellet.

Det finnes en bygdeborg ved Beacon Ring, ved den sørlige enden av Long Mountain. Denne ble sannsynligvis bygget i jernalderen og kan ha blitt gjenbrukt i middelalderen. Den har vært eid av Clwyd-Powys Archaeological Trust siden 2008, som de siste årene har utført arkeologiske undersøkelser på stedet. Beacon Ring er også kjent for «EIIR»-monogrammet til treplantasjen som dekker stedet.

I 630 var tedet åsted for slaget ved Cefn Digoll, mellom Northumbria og en allianse av walisiske Gwynedd og angelsaksiske Mercia. Mot den østlige enden av Long Mountain ligger restene av festningen Caus Castle, som ble bygget i normannisk tid på ruinene av en eldre bygdeborg fra jernalderen.

I 1485 da Henrik Tudor invaderte England via Sør-Wales og reiste nordover mot slagmarken ved Bosworth, var det ved Long Mountain, nær Trelystan, den 13. august at han arrangerte et møte med sine støttespillere av huset Lancaster, også Rhys ap Thomas, og som var avgjørende for seieren ved Bosworth. Han forble en trofast støttespiller for Henrik og ble belønnet med landområder og embeter i Sør-Wales.

## Friluftsliv og tilgang
Turstien Offa's Dyke Path forlater Offas dike ved landsbyen Buttington for å nå toppen før den møter diket igjen når den går sørover. En annen tursti, Cross Britain Way, deler ruten med Offa's Dyke Path mellom Buttington og toppen, og går deretter østover til Brockton på den sørøstlige kanten av åsen. Rute 81 i det nasjonale sykkelnettverket går over Long Mountain på sin rute mellom Welshpool og Shrewsbury. Det er et par områder med åpent land, Walton Hill og Heldre Hill, og et moderat tett nettverk av offentlige veier som går mellom de mange mindre veiene som krysser området. Gunley Wood er et offentlig tilgjengelig skogsområde eid og forvaltet av Natural Resources Wales, som administrerer naturressursene i Wales, på den sørligste kanten av Long Mountain.

## Referanser


## Eksterne lenker
*
Vektorfelt

Et **vektorfelt** er i matematikken en funksjon som tilordner ethvert punkt i rommet en vektor.  

Vektorfelt brukes i anvendt matematikk og fysikk for å representere fysiske størrelser som har både retning og størrelse, og som varierer i rommet. Eksempler på slike størrelser er væskehastighet og magnetiske kraftfelt.

## Formell definisjon
Et vektorfelt er en funksjon f\colon D \rightarrow C der både definisjonsmengden og verdiområdet er inneholdt i et euklidsk vektorrom.

Navnet vektorfelt blir ofte brukt for funksjoner definert i et euklidsk rom for å skille desse fra skalarfelt eller tensorfelt.

I det følgende eksempelet er vektorfelt **F**(*x,y,z*) definert i **R**3:

: \mathbf{F}(x,y,z) = (x+y)\mathbf{i} + x \mathbf{j} + xyz\mathbf{k},

der **i**, **j** og **k** er basisvektorer i **R**3.

## Potensialteori
I potentialteori studerer en vektorfelt **F** som kan representeres av et skalarfelt *V* ved sammenhengen

: \mathbf{F} = - \nabla V   

Her kalles da *V*  et *potensial*  eller et *potensialfelt* knyttet til **F**.  Et vektorfelt som kan representeres ved et potensial kalles et konservativt felt.  

Linjeintegralet av et konservativt felt langs en lukket kurve er lik null.
Tage Henriksen

**Tage Henriksen** (født 8. april 1925 i Roskilde, død 13. mai 2016) var en dansk roer som deltok i de olympiske leker 1948 i London.

Henriksen ble olympisk mester i roing under Sommer-OL 1948 i London. Sammen med  Finn Pedersen og Carl-Ebbe Andersen som var styrmann, vant de konkurransen i toer med styrmann foran Italia. Roøvelsene ble gjennomført i perioden 5. til 8. august 1948 på Themsen.

## OL-medaljer
* 1948  London -  **Gull** i roing, toer med styrmann  Danmark

## Referanser


## Eksterne lenker
*
Vasilij Polenov

**Vasilij Dmitrijevitsj Polenov** (russisk: Поленов Василий Дмитриевич; født  i St. Petersburg i Russland, død 18. juli 1927 i Borok i guvernementet Tula) var en  russisk kunstmaler knyttet til Peredvizjniki-bevegelsen.

## Yngre år. Historiemaler
Polenov var født i St. Petersburg. I perioden 1863 til 1871 studerte han kunstmaling ved St. Petersburgs kunstakademi, blant annet under Pavel Tsjistjakov. Polenov ble tildelt sin første gullmedalje i 1869 for maleriet *Job og hans venner*.

I 1872 la Polenov ut på en reise til andre europeiske land, han besøkte Wien, München, Venezia, Firenze og Napoli. I lengre tid bodde han i Paris. Han  malte i denne perioden en rekke malerier i den akademiske  stilens ånd. Bildene hentet emner fra europeisk historie (”*Le droit de Seigneur*”, (1874), Tretjakov-galleriet). Samtidig arbeidet han i flere tilfeller med friluftsmaling.

I 1876 vendte Polenov tilbake til Russland og slo seg ned i Moskva. Han deltok i den russisk-tyrkiske krig 1877-78 som krigsmaler, i realiteten var han hoffmaler som fulgte tsaren.

## Landskapsmaler
Fra slutten av 1870-årene konsentrerte Polenov seg om landskapsmaling, i den realistpregede tradisjonen etter Aleksej Savrasov og Fjodor Vasiljev. Han la vekt på å sammenføye den tause poesien han opplevde i den russiske natur og  menneskenes dagligliv i den samme naturen.
Polenov ble medlem av Peredvizjniki og tok del i bevegelsens vandreutstillinger. Verkene vakte oppmerksomhet hos Pavel Tretjakov, som kjøpte inn mange av dem til galleriet sitt.

Polenov var en av de første russiske kunstmalerne som oppnådde å kombinere friluftsmaleriets friske farger med gjennomført kunstnerisk komposisjon. Eksempler på dette ser man i *Gardsplass i Moskva* og i *Bestemors hage* (begge 1878).

Polenovs skisser fra en reise til Istanbul, Syria, Palestina og Egypt i 1884 beredte veien for hans mesterstykke *Kristus og synderinnen* (1886–87). Maleriet er et forsøk på oppdatere akademistilen, gjøre den mer naturtro. I arbeidene fra 1880-tallet la Polenov ofte vekt på å kombinere temaer fra Det nye testamentet med sin kjærlighet til landskap.

Polenovs prinsipper og metoder fikk stor innflytelse på videreutviklingen av russisk (og særlig sovjetisk) landskapsmaling. Mellom 1882 og 1895 var han lærer ved Moskvas skole i maling, billedhogging og arkitektur. Blant hans elever var Abram Arkhipov, Isaak Levitan, Konstantin Korovin og Aleksandr Golovin.

## Senere år og ettermæle
Polenov ble valgt inn i St. Petersburgs kunstakademi i 1893, og utnevnt til *Folkets kunstner av Sovjetunionen* i 1926. I dag er det vanlig å gi historiemaleriene hans forrang fremfor landskapsmaleriene.

Polenov drev også med utsmykking av teaterscener. Fremst blant disse oppdragene var utsmykkingen av Savva Mamontovs  private opera i Moskva, og den sammes herskapshus i Abramtsevo. I årene 1910-18 var Polenov involvert i et folketeater-prosjekt.

Polenov døde i landsbyen Borok, Tula oblast. Hjemmet hans i Borok er gjort om til nasjonalt kunstmuseum, og landsbyen har fått navnet Polenovo til minne om hans navn, liv og virke.

## Se også
* Peredvizjniki

## Referanser
Illarion Prjanisjnikov

**Illarion Mikhailovitsj Prjanisjnikov** (russisk: Илларион Михайлович Прянишников, født  i  Timasjovo - nå i Kaluga oblast i Russland, død  i Moskva) var en russisk kunstmaler, en av grunnleggerne av Peredvizjniki-gruppen.

## Liv og virke
### Bakgrunn
Illarion Prjanisjnikov var av handelsslekt. Fra 1856 til 1866 studerte han ved Moskvas skole i maling, billedhogging og arkitektur under Sergej Zarjanko.

### ''Spøkefugler - Marked i Moskva''
Med bildet *Spøkefugler. Marked i Moskva*, malt i løpet av det siste læreåret, ble han umiddelbart kjent. På det vesle lerretet gir han en original løsning på en side av temaet fornedring av menneskeverdet, på det følelsesløse og råskapen i verden, der allting blir kjøpt og solgt. Etter skildringen av de berusede kjøpmennene, som under hån blir overtalt til å danse til trekkspillet, og en fattig embetsmann, demonstrerer kunstneren på en troverdig måte et helt galleri av eksempler på moralske skavanker og selvtilfredse pøbelholdninger. Maleriet vekket harme hos en del av dem som var tilhengere av den offisielt aksepterte akademikunsten. For disse framsto den unge kunstmaleren som ødeleggeren av kunstens høye mål, som i sin ideelle form skulle uttrykke de evige sannheter.

### Etablert maler
I 1870 ble Prjanisjnikov utnevnt til «maler av første grad». Fra 1873 til han døde underviste han ved Moskvas skole i maling, billedhogging og arkitektur. Blant de som gikk i lære hos han var Konstantin Korovin og Mikhail Nesterov.

Helt fra dannelsen av Peredvizjniki-gruppen var han medlem i denne. Og fra og med den andre vandreutstillingen var han en av lederne i foreningen. Selv om Prjanisjnikov hovedsakelig bodde i Moskva, besøkte han ofte Nord-Russland der han laget skisser. Han tok del i utsmykkingen av Kristi-Frelser-katedralen.

Prjanisjnikov døde i Moskva, hvor en gate bærer navnet hans.

## Referanser


## Litteratur
* Художник-передвижник Илларион Прянишников: художественный альбом / В. М. Обухов — Калуга: Золотая аллея, 2008.
* *Горина Т. Н.* Илларион Михайлович Прянишников. 1840—1894. — М.: Искусство, 1958.
* *Козлов А. М.* Илларион Михайлович Прянишников. 1840—1894. — М.: Искусство, 1951.

## Se også
* Peredvizjniki
Konstantin Savitskij

**Konstantin Apollonovitsj Savitskij** (russisk: Константин Аполлонович Савицкий; født 6. juni 1844, død 13. februar 1905) var en russisk kunstmaler av den realistiske skolen. Han var født i byen Taganrog, bodde der og i landsbyen Frankovka. I dag ligger Taganrog jern- og stålverk (TAGMET) på området der han bodde.

## Oppvekst
Savitskij-familien bodde i bygget der Taganrog gymnas holdt til. Familiefaren arbeidet som lege på gymnaset, som var en skole for gutter. Tidlig i barndommen viste Savitskij interesse for maling. Familien leide et sommerhus i Frankovka. Når han var på stranden mot Azovhavet sammen med foreldrene, likte han å lage skisser. Tegnetimene på gymnaset var av hans kjæreste stunder.

Livet endret seg uventet for tenåringen Savitskij da han gikk i femte klasse på Taganrog gymnas. Begge foreldrene døde brått. Savitskij flyttet til en onkel som bodde i dagens Latvia. Der gikk han på en privat kostskole inntil han fullførte skolen i 1862 og reiste til St. Petersburg.

## [[Peredvizjniki]] og [[Realisme (kunst)|realisme]]
I St. Petersburg begynte Savitskij ved Det keiserlige kunstakademiet. Han utmerket seg tidlig som en av de beste studentene på akademiet. Maleriene hans i studietiden ble belønnet med sølvmedaljer, og for sitt bilde *[[Kain]] og [[Abel (Bibelen)|Abel]]* (1871) mottok han en gullmedalje. Personlige kontakter med fremstående representanter i den russiske kulturverden, for eksempel Ilja Repin, Ivan Sjisjkin, Viktor Vasnetsov, Mark Antokolskij, Stasov og Nikolai Karamzin hadde stor innflytelse på den unge kunstnerens utvikling. 

Etter fullførte kunststudier i hjemlandet oppholdt han seg to år utenlands. Vel hjemkommet ble Savitskij medlem av Peredvizjniki-gruppen, en samling russiske realist-malere som i protest mot akademiske restriksjoner dannet et kunstnerkooperativ som drev vandreutstillinger fra 1870. Kunstverket *Linjearbeid på jernbanen* var et av de første maleriene viet arbeiderklassens livsvilkår. Titlene på kunstverkene hans, slik som *Mistet alle sine eiendeler i brannen*, *Til krig*, *Gjetere*, *Krutsjnik* og *Gatespråk ved skranken* viser hvilken retning kunsten hans utviklet seg i.

Maleren Savitskij la ned mer enn 20 års arbeide på undervisning av malerkunst på kunstskoler i Moskva, St. Petersburg og Penza. I 1897 fikk Konstantin Savitskij stilling ved *Det keiserlige kunstakademiet*.

## Se også
* Peredvizjniki

## Referanser
Leon Bakst

**Léon Bakst** (russisk: Лев Самойлович Бакст, Lev Samojlovitsj Bakst; egentlig *Lejb-Khaim Israilevitsj Rosenberg*; født  i Grodno, død 27. desember 1924 i Rueil-Malmaison), var en russisk kunstmaler, illustratør, scenograf og klesdesigner. Både som scenograf og klesdesigner var han en person som gikk nye veier.

## Tidlige år

Bakst kom til verden i Grodno (i dagens Belarus). Foreldrene var jøder og hørte til middelklassen. Etter eksamen ved gymnaset, studerte han ved *Det keiserlige kunstakademiet* i St. Petersburg. Samtidig arbeidet han deltid som bokillustratør.

I forbindelse med sin første utstilling, i 1889, tok han navnet Bakst, på bakgrunn av at mormoren var født Baxter. I begynnelsen av 1890-årene stilte han ut verkene sine sammen med kunstnere som arbeidet med vannfarger. I perioden 1893-97 bodde han i Paris, der han studerte ved Académie Julian. Imidlertid besøkte han St. Petersburg flere ganger.

I andre halvpart av 1890-tallet kom Bakst med i sirkelen av forfattere og kunstnere dannet av Sergej Djagilev og Aleksandr Benois. Kunstbevegelsen Mir iskusstva sprang ut fra denne sirkelen. Sammen med Sergej Djagilev grunnla han det virkningsfulle tidsskriftet som het Mir iskusstva (=Kunstverden). Bakst ble berømt for sin utforming av dette tidsskriftet.

## Gjennomslag
Bakst fortsatte også som staffelimaler. Han malte portretter av blant annet Filipp Maljavin (1899), Vasilij Rozanov (1901), Andrej Belij (1905) og Zinaida Gippius (1906). Han var også kunstlærer for barna til en russisk storfyrste. I 1902 fikk han oppdrag av tsaren, Nikolaj II, om å male *Møte mellom russiske sjømenn* Bakst var da i Paris.

I 1898 viste han sine arbeider i den Djagilev-organiserte *Første utstillig av russiske og finske kunstnere*, en Mir Iskusstva-utstilling. Verker fra hans hånd ble også  vist ved en utstilling i München, og ved utstillinger i regi av *Forbundet for russiske kunstnere*.

Under revolusjonen i 1905 arbeidet Bakst for tidsskriftet *Zjupel*, *Adskaja Pusjta* og *Satyricon*. I tiden etter var han illustratør i kunstbladet *Apollon*.

Fra 1909 arbeidet Bakst for det meste som teatermaler, scenograf. Han designet scenene til flere greske tragedier. Allerede i 1908 fekk han mye ros for sine teatermalerier til Djagilevs oppsetjinger med Ballets Russes. Han laget scenedekorasjonene til *Cleopatra* (1909), *Sjeherasad* (1910), *Karneval* (1910), *Narcissus* (1911), *Le Spectre de la Rose* (1911), og *Daphnis og Chloé* (1912)). I disse årene budde Bakst i Vest-Europa, etter som han var jøde og underlagt restriksjoner på hvor han kunne bo i Russland.

Under sine besøk til St. Petersburg underviste han på Zvantseva-skolen, der Marc Chagall var en av hans elever (1908–10).

I 1914 ble Bakst valgt inn i Det keiserlige kunstakademiet.

I 1918 brøt Bakst med Djagilev og Ballets Russes. Han døde i 1924 i Rueil-Malmaison av en lungesykdom.

## Galleri

Bakst self.JPG|*Selvportrett*, 1893
Bakst Uzhin.jpg|*Kveldsmåltid*, 1902


## Referanser


## Eksterne lenker
*
Swiss International Air Lines’ destinasjoner

Denne listen viser en oversikt over alle **Swiss International Air Lines' destinasjoner** som blir trafikkert på regulær rutebasis. Listen inneholder ikke codeshare-destinasjoner.

SWISS' rutenett dekker de fleste større lufthavner i Europa, samt flere innenriks i Sveits. Selskapet har også et antall ruter spredt rundt om i Nord-Amerika, Sør-Amerika, Asia og Afrika.

## Afrika

## Asia

## Europa

## Nord-Amerika

## Sør-Amerika

## Se også
* Swiss International Air Lines

## Kilder
* SWISS.com, destinasjoner
Giovanni Steffè

**Giovanni Steffè** (født 8. mars 1926 i Trieste, død 19. oktober 2016) var en italiensk roer som deltok i de olympiske leker 1948 i London.

Steffè vant en olympisk sølvmedalje i roing under Sommer-OL 1948 i London. Sammen med Aldo Tarlao og Alberto Radi som var styrmann, kom de på andreplass i konkurransen toer med styrmann bak Danmark. Roøvelsene ble gjennomført i perioden 5. til 8. august 1948 på Themsen.

## OL-medaljer
* 1948  London -  Sølv i roing, toer med styrmann  Italia

## Referanser


## Eksterne lenker
*
Cyklotymi

**Cyklotymi** (uttalt: syklotymi) er en vedvarende ustabilitet i stemningsleiet som medfører en rekke episoder av depresjon og lett heving av stemningsleiet (hypomane episoder) i minst 2 år hos voksne, men der ingen av dem er tilstrekkelig alvorlige eller langvarige til at diagnosen bipolar affektiv lidelse eller tilbakevendende kortvarig depresjon kan forsvares. Ustabiliteten blir vanligvis utviklet tidlig i voksenlivet og har ofte et kronisk forløp, selv om stemningsleiet kan være normalt og stabilt i flere måneder av gangen. Svingningene i stemningsleiet blir av personen vanligvis oppfattet som uavhengig av livshendelser. Diagnosen er vanskelig å stille uten en lengre observasjonsperiode eller uvanlig god kjennskap til pasientens tidligere atferd. Fordi svingningene i stemningsleiet er relativt milde og periodene med hevet stemningsleie kan oppleves som lystbetonte, hender det ofte at personer med cyklotymi ikke kommer under medisinsk behandling. I noen tilfeller kan dette skyldes at endringen i stemningsleiet, selv om den faktisk foreligger, er mindre fremtredende enn sykliske endringer i aktivitet, selvsikkerhet, sosial evne eller drifter. 

I perioder med oppstemthet kan personen ha særlige vansker med å falle i søvn. I den nedstemte fasen plages personen ofte av nattlig uro og manglende energi. Polysomnografi viser manglende evne til sammenhengende søvn, med redusert deltasøvn og kort REM-søvn-latens.

## Tilleggssymptomer
Personer med bipolar lidelse har ofte panikkangst, generell angst eller spiseforstyrrelser som tilleggssymptomer. Misbruk av alkohol, beroligende medisiner eller narkotika for å dempe uro og angst er vanlig. Faren for utvikling av misbruk hos ungdom er sterkt økt. En høy andel periodedrankere har bipolar II lidelse. Nøye kartlegging av komorbiditet og misbruk er viktig. Bipolar II-lidelser og syklotymi blir ofte feiloppfattet som personlighetsforstyrrelser. Sterke periodiske svingninger i stemningsleie, søvn, sosial funksjon og prestasjoner kan være indikasjoner på bipolar lidelse.

## Selvmordsfare

Suicidalfaren er stor i depressive og blandede faser. Bipolare lidelser deles inn i bipolar I ( T5.6.1 Bipolar I lidelse), bipolar II–III ( T5.6.2 Bipolar II–III lidelse) og syklotymi ( T5.6.3 Syklotymi).

## Medikamentell behandling
Antidepressiv medikasjon bør seponeres gradvis.
Antiepileptisk medikasjon som valproat eller lamotrigin har vist god effekt. Ofte vil en kombinasjon av to stemningsstabiliserende legemidler være nødvendig.

## Kilder
*http://apps.who.int/classifications/apps/icd/icd10online/?gf30.htm+f340
*http://www.legemiddelhandboka.no/xml/index.php?frid=TK-05-Psykisk-frf-retur-1959&b_start=1
*https://sml.snl.no/cyklotym_lidelse
*https://web.archive.org/web/20091018175541/http://finnkode.kith.no/
Lykken er

**«Lykken er»** er en sang som vant Melodi Grand Prix 1971 og var dermed Norges bidrag til Eurovision Song Contest 1971. Sangen synges på norsk av Hanne Krogh og er skrevet av Arne Bendiksen.

## Melodi Grand Prix
Sangen var en av tolv som deltok i den norske finalen på NRK Marienlyst lørdag 20. februar 1971. Den ble framført av Hanne Krogh, som da var 15 år gammel. En jury på 14 personer kåret sangen til vinner, og Hanne Krogh er den yngste vinneren av Melodi Grand Prix gjennom tidene. Sangen er skrevet at Arne Bendiksen, og dette var Bendiksens tredje seier som låtskriver i konkurransen.

## Om sangen
Sangen er et moderat uptempo-nummer, hvor Krogh beskriver det sangens jeg-person ser på som eksempler på lykke – en serie med mindre gleder, slik som *«En gammel hatt/ Som din venn har hatt»* og *«Frokost på sengen»*.

I forhåndsvideoen før Eurovision Song Contest framførte Hanne Krogh sangen. Videoen ble filmet i Haugesund og viste Krogh mens hun sang på toppen av en klippe, sto på hustak, gikk ned moloen i hjembyen og løp med lokale barn.

## Eurovision Song Contest
Under Eurovision Song Contest i Dublin fremførte Hanne Krogh sangen i ballkjole, med albuelange hansker og en parasoll. Sangen ble framført som 18. og siste bidrag om kvelden 3. april 1971, etter Finlands Markku Aro og Koivistolaiset med «Tie uuteen päivään».

Da avstemningen var ferdig, hadde «Lykken er» fått 65 poeng og ble nummer 17 av 18 deltakere. Den relativt høye poengsummen for et så lavt sluttresultat skyldes det daværende stemmesystemet: Hvert land hadde to jurymedlemmer som hver ga fra 1 til 5 poeng til de andre landenes sanger. Dermed var hvert land garantert minst 34 poeng. 

## Listeplasseringer

## Innspillinger

Produsent for Anne Karine Strøms versjon var Stein Robert Ludvigsen.

## Referanser
The Longest Yard

***The Longest Yard*** er en amerikansk  drama/komedie/sportsfilm, fra . Filmen er en nyinnspilling av *[[Spill uten nåde]]* fra . 

## Handling
Paul "Wrecking" Crewe var en berømt Amerikansk fotballsspiller når han var på topp, men det var lenge siden. En kveld når hans kjæreste skal ha en av sine harde fester så blir det for mye for ham og han flykter i kjærestens bil, beruset og med en 6-pack øl i framsettet. Han blir tatt av politiet og havner i fengselet. Når han kommer til fengselet så får han en oppgave av fengselsdirektøren Hazen, som vet veldig godt hvem Paul er. Paul skal nemlig trene et lag av fanger som skal møte de ekle fangevokterne i en stor kamp.

Med litt hjelp fra en annen fange som kallas Caretaker og en gammel legende ved navn Nate Scarborough som trener, så blir Paul Crewe og hans lag klar for den store matchen. Fangevokterne har ingen ide om hva de har gitt seg inn på, nå når Paul Crewe står bak det nye laget.

## Nyinnspilling
I originalfilmen fra  var det Burt Reynolds som spilte hovedrollen som Paul Crewe, i denne versjonen spiller han trener Nate Scarborough.

## Sitater
* It was hard to put a team together... until they found out who they were playing.
* If you can't get out, get even

## Rolleliste (utvalg)

## Referanser


## Eksterne lenker
* 
*
Mohamed Nasheed

**Mohamed Nasheed** (Dhivehi: މުހައްމަދު ނަޝީދު) også kjent som **«Anni»** (Dhivehi: އަންނި) (født 17. mai 1967) er en politiker fra Maldivene. Han var landets president og regjeringsleder fra november 2008 til februar 2012.

Mohamed Nasheed er grunnleggeren av, og formann for, Maldivian Democratic Party, og han stilte som partiets presidentkandidat ved presidentvalget i oktober 2008. Her vant han gjennom to valgrunder over den sittende presidenten, Maumoon Abdul Gayoom, som hadde sittet ved makten siden 1978. Mohamed Nasheed ble tatt i ed som president 11. november 2008.

Nasheed er kjent og omtalt i Maldivene under navnet *[[Anni]]*, og han har gjennom en årrekke sittet i landets parlament, valgt i hovedstaden Malé. Her har han vært en sterk kritiker av den tidligere president Gayoom og hans politikk, og på grunn av dette har han vært arrestert og fengslet flere ganger.

## Referanser


## Eksterne lenker
* 
* 
* 
*  ''The President's Office – Republic of Maldives'' – official website
*  ''"Anni" heralds new era in Maldives '' – af Olivia Lang i BBC-News, 29. oktober 2008
Gradient

I matematikk er **gradienten** til et skalarfelt et vektorfelt der vektoren i et hvert punkt peker i retningen til den største økningen i skalarfeltet. Lengden av vektoren er et uttrykk for endringen til skalarfeltet i retning av vektoren.

Gradienten til en funksjon *f = f*(*x*1, ..., *x<sub>n</sub>*)  skrives vanligvis **&nabla;***f*&thinsp; der **&nabla;** er nabla-operatoren. Den utgjør den fundamentale operasjon i vektoranalysen.

I figurene til høyre er to forskjellige skalarfelt tegnet i svart/hvitt, der svart symboliserer høyere verdier. Den tilhørende gradienten er vist med blå piler. 

Ordet *gradient* brukes også ofte i en løsere betydning for å betegne variasjon i en eller annen størrelse.

## Formell definisjon
Gradienten til et generelt skalarfelt f(x_1, x_2, x_3, \dots x_n) definert i et kartesisk koordinatsystem er definert ved

:  \boldsymbol{\nabla} f = \left(\frac{\partial f}{\partial x_1 }, \dots,  \frac{\partial f}{\partial x_n } \right). 

der den i-te vektorkomponenten er lik den partiellderiverte av funksjonen  *f* med hensyn på den *i*-te koordinaten.

Definisjonen av gradienten vil avhenge av koordinatsystemet brukt.  sylinderkoordinater er definisjonen

: \boldsymbol{\nabla} f(\rho, \theta, z) = 
\frac{\partial f}{\partial \rho}\mathbf{e}_\rho+
\frac{1}{\rho}\frac{\partial f}{\partial \theta}\mathbf{e}_\theta+
\frac{\partial f}{\partial z}\mathbf{e}_z


som gir de fysiske komponentene av gradienten. I kulekoordinater er på samme måte

:\boldsymbol{\nabla} f(r, \theta, \phi) = 
\frac{\partial f}{\partial r}\mathbf{e}_r+
\frac{1}{r}\frac{\partial f}{\partial \theta}\mathbf{e}_\theta+
\frac{1}{r \sin\theta}\frac{\partial f}{\partial \phi}\mathbf{e}_\phi


## Eksempel
Gradienten til den følgende funksjonen, definert i kartesiske koordinater,
 
: f(x,y,z)= \ 2x+3y^2-\sin(z),

er gitt ved

: \boldsymbol{\nabla} f= \left(
\frac{\partial f}{\partial x},
\frac{\partial f}{\partial y},
\frac{\partial f}{\partial z}\right)
 = \left( 2, 6y, -\cos(z)\right).


## Taylorutvikling av skalarfelt
For et punkt der gradienten er definert vil variasjonen i et skalarfelt til første orden kunne uttrykkes ved hjelp av gradienten som

:f( \mathbf{a+v}) = f(\mathbf{a}) + \boldsymbol{\nabla} f(\mathbf{a}) \cdot \mathbf{v} + \| \mathbf{v}\|E(\mathbf{a,v})

der restleddet E går mot null når \|\mathbf{v}\| går mot null.

## Se også
* Divergens
* Curl
* Laplace-operator
* Temperaturgradient
* Trykkgradient

## Referanser
Stuart Griffing

**Stuart «Stu» Lane Griffing** (født 9. november 1926 i New Haven) var en amerikansk roer som deltok i de olympiske leker 1948 i London.

Griffing vant en olympisk bronsemedalje i roing under Sommer-OL 1948 i London. Han var med på den amerikanske fireren uten styrmann som kom på tredjeplass bak Italia og Danmark. Roøvelsene ble gjennomført i perioden 5. til 8. august 1948 på Themsen. Roerne på den amerikanske båten var Fred Kingsbury, Stu Griffing, Greg Gates og Robert Perew.

## OL-medaljer
* 1948  London -  Bronse i roing, firer uten styrmann  USA

## Referanser


## Eksterne lenker
*
James Mulva

**James J. Mulva** (født 19. juni 1946 i Oshkosh, Wisconsin) er en forretningsmann fra USA. Han var til 2013 konserndirektør i ConocoPhillips.

Mulva er utdannet i bedriftsøkonomi fra University of Texas at Austin (MBA 1969). Til 1973 tjenestegjorde han i USAs marine. Fra 1990 hadde forskjellige lederstillinger i Phillips Petroleum Company og senere fra 2002 som sjef i ConocoPhillips. Han pensjonerte seg i 2013.

Mulva ble 19. juni 2009 utnevnt til kommandør av Den Kongelige Norske Fortjenstorden for «hans virke for norsk industriell utvikling på petroleums- og gassektoren.»

## Referanser


## Eksterne lenker
* Biografi, General Electric Company
* Oppslag, forbes.com
Louis Castex

**Louis Castex** (født i mai 1946 i Toulouse) er en fransk ingeniør og professor. Han har ledet en rekke utdanningsinstitusjoner for ingeniører i Frankrike.

Castex er utdannet sivilingeniør og byplanlegger. I 1987 avla han doktorgrad i fysikk ved Universitetet i Bordeaux. Han har vært leder for en rekke ingeniørskoler i Frankrike. Fra 2001 til 2009 var han direktør ved Institut National des Sciences Appliqueés i Toulouse. Fra 2009 til 2010 var han direktør for Pôle de Recherche et d'Enseignement Supérieur (PRES) ved Universitetet i Toulouse.

Castex ble 19. juni 2009 utnevnt til ridder av 1. klasse av Den Kongelige Norske Fortjenstorden «for fremme av det norsk-franske universitets- og høyskolesamarbeidet.» Han er også hedret med Ordre des Palmes académiques, er ridder av Den nasjonale fortjenstorden og ridder av Æreslegionen. 

## Referanser
Anders Svarstad

**Anders Castus Svarstad** (født 22. mai 1869 i Hole i Buskerud, død 22. august 1943) var en norsk maler og grafiker. 

## Liv og virke
Han studerte ved SHKS i 1886–89 og ved Académie Colarossi i Paris i 1897–98. Han var i 1898 elev hos Lauritz Tuxen i København, og studerte også med Christian Krohg. Han debuterte på høstutstillingen i 1902.

Svarstad skilte seg fra sin første kone Ragna Moe i 1912 for å gifte seg med forfatteren Sigrid Undset. Svarstad og Undset møttes i Roma i 1909. De flyttet fra hverandre i 1919, og da Undset konverterte til katolikk i 1924 fikk hun innvilget skilsmisse fordi han hadde vært gift tidligere.

I 1927 var han en av kunstnerne og arkitektene som etter invitasjon fra Arno Berg, daværende byantikvar i Oslo, utarbeidet forslag til hvordan hovedstadens bygningsmasse kunne bli mer fargerik og innbydende. Initiativet til dette byutviklingsprosjektet kom fra kunstneren Henrik Sørensen.

Svarstad besøkte Berlin 1935 og uttrykte støtte til Hitlers kunstsyn, blant annet utestengingen av Munch og Picasso fra utstilling i München. Han omtalte Hitler som politisk geni og bunnhederlig menneske, og beskrev Hitlers kamp mot landets indre fiender. I 1918 hadde han skrevet artikkelen «Jødenes hevn» i ''Samtiden'' og hevdet der at jødene hadde iscenesatt første verdenskrig og den russiske revolusjonen som hevn for langvarig undertrykking. 

Svarstad var naturalist, og han var innstilt til professorat på Kunstakademiet etter Christian Krogh, men Axel Revold ble ansatt i stedet etter press fra Henrik Sørensen. Svarstad takket nei til professorat under NS-regimet. Ifølge Sigrun Slapgard sympatiserte han ikke med Quisling og NS-regimet. Undset var opptatt av middelalderen og påvirket Svarstad til blant annet å male klosterruinene på Hovedøya.

Sønnen Anders Castus Svarstad (født 1913 i Roma) falt ved Segalstad bro 27. april 1940 under kampene i Gausdal.

## Billedgalleri

Anders Svarstad - Hammersborg - 1912 - Oslo Museum - OB.01213.jpg|«Hammersborg»Olje på lerret fra 1912.Oslo Museum
'Palonetto, Sta. Lucia, Naples' by Anders Svarstad, Bergen Kunstmuseum.JPG|Palonetto, Sta. Lucia, NapoliBergen kunstmuseum 
Anders Svarstad - Gateparti - 1922 - Oslo Museum - OB.01231.jpg|«Gateparti» fra Kampen i OsloOlje på treplate fra 1922. 
Anders Svarstad - Grunnstensnedleggelsen til Rådhuset - 1931 - Oslo Museum - OB.08015.jpg|«Grunnstensnedleggelsen til Rådhuset»Olje på lerret fra 1931. På talerstolen Adolf Indrebø.
Anders svarstad Sigrid Undset 1911.jpg|Svarstad malte flere portretter av sin kone Sigrid Undset, dette er fra 1911 i Roma. Det ble brukt på et norsk frimerke i 1982.


## Referanser
Värtsilä

**Värtsilä** er en tidligere kommune i landskapet Norra Karelen i Finland. Den grenset til kommunene Tohmajärvi og Tuupovaara. Den hadde også grense mot Russland i øst. Kommunen var enspråklig finsk. Värtsilä hadde 636 innbyggere i 2002 og et areal på 136&nbsp;km².

I Värtsilä ble Wärtsilä järnbruk grunnlagt i 1851 på stedet hvor et sagbruk var anlagt. Bygden utviklet seg etter hvert til et industristed. I mellomkrigstiden utviklet Wärtsiläkonsernet seg til en av landets ledende bedrifter.

Ved krigsavslutningen i 1944 ble 215&nbsp;km² av kommunen avstått til Russland, herunder industristedet Värtsilä.  

Den 1. januar 2005 ble Värtsilä kommune slått sammen med Tohmajärvi kommune.

## Referanser